DOKUMENTACIJA O NABAVI

**Opskrba električnom energijom za Grad Novu Gradišku**

**Ev 4/2017**

29.11. 2017.

SADRŽAJ

I. OPĆI PODACI 3

II. PODACI O PREDMETU NABAVE 4

III. OSNOVE ZA ISKLJUČENJE GOSPODARSKOG SUBJEKTA 7

IV. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 12

V. EUROPSKA JEDINSTVENA DOKUMENTACIJA O NABAVI 14

VI. PODACI O ZAHTJEVU ZA SUDJELOVANJE ILI PONUDI: 16

VII. OSTALE ODREDBE 21

Prilozi:

I. ESPD

II. Ponudbeni list, podaci o zajednici ponuditelja, podaci o podizvoditeljima

III. Troškovnik a (Opskrba za javnu rasvjetu)

 Troškovnik b (Opskrba za Gradsku upravu)

IV. Popis obračunskih mjernih mjesta a (Opskrba za javnu rasvjetu)

 Popis obračunskih mjernih mjesta b (Opskrba za Gradsku upravu)

V. Predlošci izjava iz točaka III.1.1, III.1.2, III.2. i III.3.A ove Dokumentacije

VI. Izjava o dostavi potvrde o podrijetlu električne energije

VII. Izjava o dostavi Dozvole Hrvatske energetske regulatorne agencije za obavljanje djelatnosti opskrbe električnom energijom i Sklopljenog sporazuma kojim se reguliraju prava i obveze između ponuditelja (opskrbljivača) i Operatora tržišta

**[I. OPĆI PODACI](#PRVO)**

1. Podaci o naručitelju:

 Naziv i sjedište naručitelja: Grad Nova Gradiška, Trg kralja Tomislava 1

 OIB: 08658615403

 Broj telefona: 035/ 366 080

 Broj telefaksa: 035/ 361 679

 Internetska stranica: [www.novagradiska.hr](http://www.novagradiska.hr)

 Adresa elektroničke pošte osobe za kontakt

 Osoba ili služba zadužena za kontakt:

 Ivana Kulić, ivana.kulic@novagradiska.hr , mob: 091/ 362 0114

 Evidencijski broj nabave: Ev 4/17

 Komunikacija i svaka druga razmjena informacija između naručitelja i gospodarskih subjekata može se obavljati isključivo na hrvatskom jeziku elektroničkom poštom na e-mail adresu ivana.kulic@novagradiska.hr ili putem sustava Elektroničkog oglasnika javne nabave Republike Hrvatske (dalje: EOJN RH) modul Pitanja/Pojašnjenja dokumentacije o nabavi. Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: https://eojn.nn.hr

 Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju ovog predmeta nabave. Naručitelj će odgovoriti na svaki pojedini pravodoban zahtjev i odgovor staviti na raspolaganje najkasnije tijekom četvrtog dana prije dana u kojem ističe rok za dostavu ponuda. Pravodobnim se smatra onaj zahtjev koji je dostavljen naručitelju najkasnije tijekom šestog dana prije dana u kojem ističe rok za dostavu ponuda.

2. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi:

 Entazis d.o.o.

3. Vrsta postupka javne nabave ili posebnog režima nabave:

 Naručitelj provodi otvoreni postupak javne nabave male vrijednosti.

4. Procijenjena vrijednost nabave:

 Procijenjena vrijednost nabave za sve grupe predmeta zajedno iznosi 1.070.000,00 kn (bez PDV-a) za jednogodišnje razdoblje. Predmet nabave je podijeljen na grupe, te se procijenjena vrijednost nabave odnosi na cjelokupan predmet nabave. Količina predmeta nabave je okvirna i ukupna plaćanja ne mogu biti veća od procijenjene vrijednosti nabave. Procijenjena vrijednost nabave po grupama iznosi:

 Grupa A (opskrba za javnu rasvjetu): 720.000,00 kn

 Grupa B (opskrba za gradsku upravu) 350.000,00 kn

5. Vrsta ugovora o javnoj nabavi (roba, radovi ili usluge):

 Javna nabava robe.

6. Sklapa li se ugovor o javnoj nabavi ili okvirni sporazum:

 Po provedenom postupku javne nabave sklopit će se ugovor o javnoj nabavi.

7. Uspostavlja li se dinamički sustav nabave:

 Ne

8. Provodi li se elektronička dražba:

 Ne

9. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima:

 Nije primjenjivo.

10. Podaci o terminu obilaska lokacije ili neposrednog pregleda dokumenta koji potkrepljuju dokumentaciju o nabavi

 Nije primjenjivo.

**[II. PODACI O PREDMETU NABAVE:](#DRUGO)**

1. Opis predmeta nabave:

 Opskrba električnom energijom za Grad Novu Gradišku; a sve u skladu s troškovnikom i tehničkom specifikacijom koji su sastavni dio Dokumentacije o nabavi.

 Prema Strategiji Europa 2020, usvojenoj 2010. godine, na razini EU jedan od ciljeva je povećanje udjela obnovljivih izvora energije u konačnoj potrošnji energije za 20%. Na razini EU 7. Akcijski program za okoliš „Živjeti dobro unutar granica našeg planeta“ (2013.) kao strateški cilj do 2020. godine za cijelu EU postavlja provedbu od najmanje 50% javne nabave uz primjenu mjerila zelene javne nabave, a taj cilj je preuzela i RH. Na dan 26.8.2015. godine Vlada RH usvojila je prvi Nacionalni akcijski plan za zelenu javnu nabavu za razdoblje od 2015. do 2017. godine s pogledom do 2020. godine (dalje u tekstu: Nacionalni akcijski plan za zelenu javnu nabavu), http://www.mzoip.hr/doc/nacionalni\_akcijski\_plan\_za\_zelenu\_javnu\_nabavu.pdf.

 U Nacionalnom akcijskom planu za zelenu javnu nabavu fokus je stavljen na uvođenje osnovnih zelenih mjerila u javnu nabavu za prioritetne skupine proizvoda i usluga: papir za ispis i kopiranje, motorna vozila, uredsku i informatičku opremu, električnu energiju, telekomunikacijske usluge i usluge mobilne telefonije zajedno s uređajima i usluge čišćenja.

 U skladu s ciljevima navedenih strateških dokumenata, Naručitelj provodi ovaj postupak zelene javne nabave i traži da najmanje 50% ukupne električne energije koju će isporučiti odabrani ponuditelj mora biti proizvedeno iz obnovljivih izvora energije (tzv. „zelena energija“).

 Radi stimuliranja proizvodnje energije iz obnovljivih izvora, a kako bi ona postala konkurentnija energiji dobivenoj iz konvencionalnih izvora, te poticanja izgradnje novih izvora obnovljive energije i postizanja održivog razvoja, naručitelj je odredio da električna energija mora sadržavati gore navedeni minimalni postotak električne energije iz obnovljivih izvora.

 Obnovljivi izvori energije su obnovljivi nefosilni izvori energije, odnosno energija vjetra, sunčeva energija, aerotermalna, geotermalna i hidrotermalna energija, energija mora, energija vodotoka, enetgija iz biomase, plina iz deponija otpada, plina iz postrojenja za obradu otpadnih voda i bioplina (čl. 3. st. 2. toč. 36. Zakona o tržištu električne energije, NN, br. 22/13, 95/15 i 102/15).

 Kao potvrdu ispunjenja uvjeta o podrijetlu električne energije, odabrani ponuditelj (opskrbljivač) je obvezan po izvršenoj isporuci električne energije dostaviti Naručitelju važeću potvrdu iz Registra jamstava podrijetla električne energije, izdanu od strane neovisnog tijela za izdavanje jamstva porijekla električne energije, kojom se potvrđuje da je najmanje 50% isporučene električne energije (odnosno količina – postotni udio električne energije naveden u ponudi odabranog ponuditelja) proizvedeno iz obnovljivih izvora energije.

 Potvrdu po podrijetlu električne energije odabrani ponuditelj (opskrbljivač) dužan je predati Naručitelju najkasnije u roku 30 dana od dana isteka roka važenja ugovora.

 U slučaju nedostavljanja tražene potvrde, odnosno u slučaju da dostavljenom potvrdom odabrani ponuditelj (opskrbljivač) ne dokaže da je postotni udio, naveden u ponudi odabranog ponuditelja, isporučene električne energije proizveden iz obnovljivih izvora energije, navedeno postupanje smatrat će se povredom ugovornih obveza, temeljem čega Naručitelj zadržava pravo aktiviranja jamstva za uredno ispunjenje ugovora te poduzimanja daljnjih aktivnosti sukladno drugim pozitivnim propisima koji reguliraju predmetno područje.

 Tijelo nadležno za izdavanje jamstva porijekla električne energije u RH je Hrvatski operator tržišta energije d.o.o. (HROTE).

 Ponuditelji su dužni uz ponudi priložiti Izjavu da će nakon izvršenja ugovora o javnoj nabavi robe Naručitelju dostaviti jamstvo podrijetla električne energije iz kojeg će biti razvidno da je udio električne energije naveden u ponudi iz obnovljivih izvora energije.

 Obrazac Izjave o dostavi potvrde jamstva podrijetla električne energije sastavni je dio ove Dokumentacije o nabavi.

 CPV oznaka i naziv: 09310000 Električna energija

2. Opis i oznaka grupa predmeta nabave, ako je predmet nabave podijeljen na grupe, ili u postupcima velike vrijednosti obrazloženje glavnih razloga zašto predmet nije podijeljen na grupe:

 **Predmet nabave je podijeljen na dvije grupe:**

 **Grupa A) Opskrba električnom energijom za javnu rasvjetu**

 **Grupa B) Opskrba električnom energijom za Gradsku upravu**

 Svaki ponuditelj može dostaviti ponudu za jednu ili obje grupe predmeta nabave.

 Naručitelj nabavlja električnu energiju za svaku navedenu grupu prema popisu mjernih mjesta i troškovniku priloženom uz ovu Dokumentaciju za svaku grupu posebno.

 Ponuditelj za svaku grupu može dostaviti samo jednu ponudu.

3. Objektivni i nediskriminirajući kriteriji ili pravila koja će se primijeniti kako bi se odredilo koje će grupe predmeta nabave biti dodijeljene pojedinom ponuditelju, ako je ograničen broj grupa koje se mogu dodijeliti jednom ponuditelju, ili je sudjelovanje ograničeno samo na jednu ili nekoliko grupa:

 Nije primjenjivo.

4. Količina predmeta nabave:

 Količina predmeta nabave za svaku grupu navedena je u Troškovniku za Grupu 1. i Troškovniku za Grupu 2.

 Količine navedene u Troškovniku su predviđene (okvirne).

 Sukladno članku 4. stavku 2. Pravilnika o dokumentaciji o nabavi te ponudi u postupcima javne nabave (Narodne novine, broj 65/17, dalje u tekstu: Pravilnik) količina predmeta nabave je predviđena (okvirna) zbog prirode usluge koja se nabavlja. Stvarno nabavljena količina temeljem ugovora može biti veća ili manja od predviđene količine, odnosno ovisna je o potrebama i raspoloživim financijskim sredstvima.

5. Tehničke specifikacije:

 Ponuditelji nude predmet nabave u skladu s Općim uvjetima za korištenje mreže i opskrbu električnom energijom (Narodne novine, broj 85/15), pridržavajući se u svemu Zakona o tržištu električne energije (Narodne novine, broj 22/13, 95/15 i 102/15) i ostalih propisa koji reguliraju tržište električne energije.

 **Obračunsko razdoblje**

 Obračunsko razdoblje za opskrbu električnom energijom iznosi 30+/-3 dana.

 **Obračunski elementi**

 Obračun električne energije izvršit će odabrani ponuditelj temeljem mjernih podataka koje će utvrditi Operator distribucijskog sustava na obračunskim mjernim mjestima, sukladno Općim uvjetima za korištenje mreže i opskrbu električnom energijom (Narodne novine, broj 85/15) i Mrežnim pravilima elektroenergetskog sustava (Narodne novine, broj 36/06).

 Obračunski elementi na temelju kojih se radi obračun opskrbe električnom energijom su:

1. Preuzeta radna energija izražena u kWh koja se određuje mjerenjem. Tarifne stavke za prodaju električne energije utvrđuju se prema dobu dana i dijele se na:
* Više dnevne tarifne stavke (VT)
* Niže dnevne tarifne stavke (NT)
* Jedinstvena tarifa (JT): obračunava se električna energija isporučena na mjernom mjestu s tarifnim modelom u kojem se obračunava samo jedna tarifa (npr. tarifni model-niski napon plavi)
* Javna rasvjeta: obračunava se električna energija isporučena na mjernom mjestu s tarifnim modelom javna rasvjeta.

 Po višim dnevnim tarifnim stavkama obračunava se električna energija isporučena u vremenu od 07.00 do 21.00 sat u razdoblju zimskog računanja vremena, a u vremenu od 08.00 do 22.00 sata u razdoblju ljetnog računanja vremena.

 Po nižim dnevnim tarifnim stavkama obračunava se električna energija isporučena u vremenu od 21.00 do 07.00 sati idućeg dana u razdoblju zimskog računanja vremena, a u vremenu od 22.00 do 08.00 sati idućeg dana u razdoblju ljetnog računanja vremena.

 Iznos troška radne energije izračunava se množenjem preuzete količine u radne energije s jediničnom cijenom radne energije, a sve u skladu s odgovarajućom tarifnom stavkom.

1. Naknada za obnovljive izvore energije i visokoučinkovitu kogeneraciju, sukladno Odluci o naknadi za obnovljive izvore energije i visokoučinkovitu kogeneraciju (Narodne novine, broj 87/2017).
2. Trošarine za poslovnu odnosno neposlovnu uporabu električne energije, sukladno Zakonu o trošarinama (Narodne novine, broj 22/13, 32/13, 81/13, 100/15, 120/15 i 115/16). Izračunava se množenjem trošarine za neposlovnu uporabu električne energije s ukupnom količinom električne energije izraženom u kWh.

6. Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.):

 Nije primjenjivo.

7. Troškovnik:

 Troškovnik za svaku grupu predmeta nabave, s opisima tarifnih modela, jedinicama mjere i okvirnim količinama za jednogodišnje razdoblje, sastavni je dio Dokumentacije i nalazi se u Prilogu III za svaku grupu predmeta nabave zasebno.

 U Troškovnicima su određene predviđene (okvirne) količine predmeta nabave.

 Ponuditelj je dužan popuniti sve stavke Troškovnika.

 Ukoliko Ponuditelj ne ispuni Troškovnik u skladu sa zahtjevima iz Dokumentacije, promijeni tekst ili količine koje su navedene, smatrat će se da je takav Troškovnik nepotpun i nevažeći te će ponuda biti odbijena.

 Ponuditelj je obvezan popuniti Troškovnik na način da nudi jediničnu cijenu te ukupnu cijenu za svaku stavku po tarifnim modelima. Ponuditelj jedinične cijene treba ponuditi zaokruženo na četiri decimalna mjesta (stupac 5. Troškovnika). Iznos ukupne cijene bez PDV-a svake stavke po tarifnim modelima (stupac 6. Troškovnika) automatski se izračunava na način da se jedinična cijena stavke (stupac 5. Troškovnika) množi s predviđenom (okvirnom) količinom za jednogodišnje razdoblje (stupac 4. Troškovnika) i to na dva decimalna mjesta.

8. Mjesto izvršenja ugovora:

 Nova Gradiška, sukladno mjernim mjestima navedenim u Popisu mjernih mjesta koji čini prilog ove Dokumentacije za nadmetanje.

 Mjerna isporuke predmeta nabave podložna su promjenama tijekom važenja Ugovora zbog preseljenja na nove lokacije, otvaranja ili zataranja poslovnih prostora i slično. Uključivanje novih mjernih mjesta, promjena nositelja ili isključivanje mjernih mjesta vršit će se sukladno Općim uvjetima za korištenje mreže i opskrbu električnom energijom.

9. Rok početka i završetka izvršenja ugovora:

 Ugovor o opskrbi sklapa se na razdoblje od jedne (1) godine za svaku grupu predmeta nabave posebno.

 Rokovi početka i završetka isporuke robe bit će preciznije određeni u ugovorima, a opskrba počinje danom valjanog uključenja obračunskog mjernog mjesta u bilančnu grupu opskrbljivača od strane nadležnog operatora sustava.

10. Opcije i moguća obnavljanja ugovora:

 Nije primjenjivo.

**II****[I. OSNOVE ZA ISKLJUČENJE GOSPODARSKOG SUBJEKTA ZA OBJE GRUPE PREDMETA NABAVE:](#TREĆE)**

 **Upućuju se gospodarski subjekti da se dokumenti navedeni u toč. III. dokumentacije o nabavi ne dostavljaju uz ponudu. Dovoljno je ispuniti ESPD obrazac i priložiti ga uz ponudu.**

 U postupku pregleda i ocjene dostavljenih ponuda, javni naručitelj će izvršiti detaljnu provjeru ponuditelja koji je podnio ekonomski najpovoljniju ponudu te u tu svrhu zatražiti da u primjerenom roku dostavi ažurirane potvrde i popratne dokumente kojima dokazuje istinitost podataka navedenih u obrascu ESPD i/ili obratiti se izdavatelju dokumenta i/ili nadležnim tijelima.

 Odredbe iz ovog poglavlja III. OSNOVE ISKLJUČENJA GOSPODARSKOG SUBJEKTA, utvrđuju se:

 - u slučaju zajednice gospodarskih subjekata, za sve članove zajednice gospodarskih subjekata pojedinačno,

 - ukoliko gospodarski subjekt namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja pojedinačno,

 - ukoliko se gospodarski subjekt oslanja na sposobnost drugih subjekata, za svakog subjekta na čiju se sposobnost gospodarski subjekt oslanja pojedinačno.

1. Osnove za isključenje gospodarskog subjekta sukladno članku 251. ZJN 2016 (nekažnjavanje)

 Sukladno odredbi članka 251. ZJN 2016, Naručitelj je obvezan isključiti gospodarskog subjekta iz postupka javne nabave ako u bilo kojem trenutku tijekom postupka javne nabave utvrdi da:

 1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

 a) sudjelovanje u zločinačkoj organizaciji, na temelju

 –članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

 –članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97.,27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 b) korupciju, na temelju

 –članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti),

 –članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

 –članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 c) prijevaru, na temelju

 –članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

 –članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00.,

 129/00., 51/01., 111/03.,190/03., 105/04., 84/05., 71/06., 110/07., 152/08., 57/11., 77/11. i 143/12.)

 d) terorizam ili kaznena djela povezana s terorističkim aktivnostima, na temelju

 –članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

 –članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 e) pranje novca ili financiranje terorizma, na temelju

 –članka 98. (financiranje terorizma) i članka 265. (pranje novca) Kaznenog zakona

 –članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00.,51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 f) dječji rad ili druge oblike trgovanja ljudima, na temelju

 –članka 106. (trgovanje ljudima) Kaznenog zakona

 –članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00.,129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

 Ili

 2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

 Za potrebe utvrđivanja gore navedenih okolnosti (iz ove točke III.1.) gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje: ESPD) i to: Dio III. Osnove za isključenje, Odjeljak A: Osnove povezane s kaznenim presudama i to za sve gospodarske subjekte u ponudi.

 **Odredbe o „samokorigiranju“:**

 Gospodarski subjekt kod kojeg su ostvarene navedene osnove za isključenje može Naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Takav gospodarski subjekt obvezan je u ESPD obrascu Dio III. Osnove za isključenje, Odjeljak A: Osnove povezane s kaznenim presudama opisati poduzete mjere vezano uz „samokorigiranje“.

 Poduzimanje mjera gospodarski subjekt dokazuje:

 1.plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom

 2.aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom

 3.odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

 U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja. Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene. Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi. Razdoblje isključenja ponuditelja kod kojeg su ostvarene osnove za isključenje iz točke III.1.1. podtočaka od a) do f) ove Dokumentacije je pet godina od dana pravomoćnosti presude, osim ako pravomoćnom presudom nije utvrđeno drukčije. Za potrebe utvrđivanja gore navedenih okolnosti (iz ove točke III.1.) gospodarski subjekt u ponudi dostavlja ispunjeni obrazac ESPD i to: Dio III. Osnove za isključenje, Odjeljak A: Osnove povezane s kaznenim presudama i to za sve gospodarske subjekte u ponudi.

 Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u Europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

 Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

2. Osnove za isključenje gospodarskog subjekta sukladno članku 252. ZJN 2016.

 Sukladno odredbi članka 252. ZJN 2016 Naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

 –u Republici Hrvatskoj, ako ponuditelj ima poslovni nastan u Republici Hrvatskoj, ili

 –u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

 Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

 Za potrebe utvrđivanja gore navedenih okolnosti (iz ove točke III.2.) gospodarski subjekt u ponudi dostavlja ispunjeni obrazac ESPD i to: Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) i to za sve gospodarske subjekte u ponudi.

 Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

 Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

3. Ostale osnove za isključenje gospodarskog subjekta Sukladno odredbi članka 254. stavka 1. ZJN 2016,

 Naručitelj će isključiti gospodarskog subjekta iz postupka javne nabave ako utvrdi:

* A) da je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
* B) da je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s Dokumentacijom o nabavi.

 Za potrebe utvrđivanja gore navedenih okolnosti (iz ove točke III.3.A i B), gospodarski subjekt u ponudi dostavlja ispunjeni obrazac ESPD i to: Dio III. Osnove za isključenje, Odjeljak C: svaki u dijelu koji se odnosi na svaku pojedinu gore navedenu osnovu za isključenje), i to za sve gospodarske subjekte u ponudi.

 Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

 Ako se ne može obaviti provjera ili ishoditi potvrda sukladno gore navedenom, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

4. Dokumenti kojima se dokazuje da ne postoje osnove za isključenje:

 Upućuju se gospodarski subjekti da se niže navedeni dokumenti ne dostavljaju uz ponudu. Dovoljno je ispuniti ESPD obrazac i priložiti ga uz ponudu.

 **Naručitelj će prihvatiti sljedeće kao dovoljan dokaz da ne postoje obvezne osnove za isključenje iz točke III.1. ove dokumentacije:**

 - Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin. Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkom III.1. ove dokumentacije, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

 Sukladno čl.20.st.10. Pravilnika Izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

 **Naručitelj će prihvatiti sljedeće kao dovoljan dokaz da ne postoje osnove za isključenje iz ove točke III.2.:**

 - Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz toč.III.2. ove dokumentacije. Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti obuhvaćene točkom III.2. ove dokumentacije, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

 **Naručitelj će prihvatiti sljedeće kao dovoljan dokaz da ne postoje osnove za isključenje iz ove točke III.3.A:**

 - Izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje osnove za isključenje iz točke III.3. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju traženi dokumenti iz točke III.3. ili ako ne obuhvaćaju sve okolnosti iz točke III.3, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

 **Naručitelj će prihvatiti sljedeće kao dovoljan dokaz da ne postoje osnove za isključenje iz ove točke III.3.B:**

 - Gospodarski subjekt ne treba dostavljati nikakve dokumente, već će postojanje, odnosno odsustvo istih okolnosti Naručitelj utvrditi samostalno. Naime, postojanje okolnosti ozbiljnog pogrešnog prikazivanja činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, prikrivanja takvih informacija ili nemogućnost prilaganja popratne dokumente u skladu s Dokumentacijom o nabavi dokazuje Naručitelj na temelju objektivne procjene okolnosti svakog pojedinog slučaja.

**[IV. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) ZA OBJE GRUPE PREDMETA NABAVE:](#ČETVRTO)**

 **Upućuju se gospodarski subjekti da se dokumenti navedeni u dijelu IV. dokumentacije o nabavi ne dostavljaju uz ponudu. Dovoljno je ispuniti ESPD obrazac i priložiti ga uz ponudu.**

 U postupku pregleda i ocjene dostavljenih ponuda, javni naručitelj će izvršiti detaljnu provjeru ponuditelja koji je podnio ekonomski najpovoljniju ponudu te u tu svrhu zatražiti da u primjerenom roku dostavi ažurirane potvrde i popratne dokumente kojima dokazuje istinitost podataka navedenih u obrascu ESPD i/ili obratiti se izdavatelju dokumenta i/ili nadležnim tijelima.

 Gospodarski subjekti dokazuju svoju:

 - sposobnost za obavljanje profesionalne djelatnosti te

 - ekonomska i financijska sposobnost, sljedećim dokazima koji se dostavljaju u ponudi:

1. Sposobnost za obavljanje profesionalne djelatnosti sukladno članku 257. ZJN 2016

 Naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora o javnoj nabavi. Svi uvjeti za obavljanje profesionalne djelatnosti vezani su uz predmet nabave i razmjerni predmetu nabave.

1.1. Sposobnost za obavljanje profesionalne djelatnosti sukladno članku 257. ZJN 2016. stavak 1. Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

 U slučaju zajednice gospodarskih subjekata svi članovi obvezni su pojedinačno dokazati ovu sposobnost.

 **Za potrebe utvrđivanja gore navedenih okolnosti (iz ove točke IV.1.1.), gospodarski subjekt u ponudi dostavlja ispunjeni obrazac ESPD i to:**

 Dio IV. Kriteriji za odabir, Odjeljak A pitanje 1) za ponuditelja i u slučaju zajednice ponuditelja i za člana/ove zajednice gospodarskih subjekata

2. Ekonomska i financijska sposobnost sukladno članku 258. ZJN 2016

 Naručitelj je u ovoj Dokumentaciji o nabavi odredio uvjete ekonomske i financijske sposobnosti kojima se osigurava da gospodarski subjekti imaju ekonomsku i financijsku sposobnost potrebnu za izvršenje ugovora o javnoj nabavi. Svi uvjeti ekonomske i financijske sposobnosti vezani su uz predmet nabave i razmjerni predmetu nabave.

 Ispunjavanje propisanih minimalnih razina ekonomske i financijske sposobnosti traži se kako bi gospodarski subjekt dokazao da ima stabilno financijsko poslovanje na način da ne može dovesti u pitanje izvršenje ugovornih obveza.

2.1. Gospodarski subjekt mora u postupku javne nabave dokazati da mu račun u posljednjih 6 (šest) mjeseci nije bio u blokadi čime dokazuje da ima stabilno financijsko poslovanje.

 **Podaci o solventnosti gospodarskog subjekta, obavezno trebaju obuhvatiti dan objave poziva na nadmetanje u EOJN RH.**

 **Za potrebe utvrđivanja gore navedenih okolnosti (iz ove točke IV.2.1.), gospodarski subjekt u ponudi dostavlja ispunjeni obrazac ESPD i to:**

 Dio IV. Kriteriji za odabir, Odjeljak B: Ekonomska i financijska sposobnost, točka 6.

 **Točka 6. Dijela IV *Kriteriji za odabir* popunjava se tekstom: *"račun u posljednjih 6 (šest) mjeseci nije bio u blokadi".***

3. Uvjeti sposobnosti u slučaju zajednice gospodarskih subjekata

 U slučaju zajednice gospodarskih subjekata **svaki pojedini član zajednice pojedinačno** dokazuje:

 - da nije u jednoj od situacija zbog koje se gospodarski subjekt isključuje iz postupka javne nabave (obvezne i ostale osnove za isključenje iz toč. III.1.; III.2. i III.3. ove dokumentacije )

 - da ispunjava tražene kriterije za kvalitativni odabir gospodarskog subjekta iz točke IV.1.1. ove dokumentacije (sposobnost za obavljanje profesionalne djelatnosti)

 Članovi zajednice mogu skupno (zajednički) dokazivati da ispunjavaju tražene kriterije za kvalitativni odabir gospodarskog subjekta iz točke IV.1.2. i IV.3. ove dokumentacije o nabavi.

4. Dokumenti kojima se dokazuje ispunjavanje kriterija za odabir gospodarskog subjekta

 Upućuju se gospodarski subjekti da se niže navedeni dokumenti ne dostavljaju uz ponudu. Dovoljno je ispuniti ESPD obrazac i priložiti ga uz ponudu.

 **Naručitelj će prihvatiti sljedeće kao dovoljan dokaz da gospodarski subjekt ima profesionalnu sposobnost iz točke IV.1.1. ove dokumentacije:**

 - Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegovog poslovnog nastana. Gospodarski subjekt ovim dokazom, kao ažuriranim popratnim dokumentom, dokazuje da su podaci koji su sadržani u dokumentu važeći, odnosno da odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD‐u.

 - ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

 **Naručitelj će prihvatiti sljedeće kao dovoljan dokaz da gospodarski subjekt ima financijsku sposobnost iz točke V.2.1. ove dokumentacije:**

 **-** bankovni obrazac BON-2/SOL-2, ili drugi odgovarajući dokument financijskih institucija, a koji ima istu dokaznu snagu kao i traženi dokaz. Podaci o solventnosti gospodarskog subjekta, obavezno trebaju obuhvatiti dan objave poziva na nadmetanje u EOJN RH.

.

**[V. EUROPSKA JEDINSTVENA DOKUMENTACIJA O NABAVI (U DALJNJEM TEKSTU: ESPD):](#PETO)**

1. Obveza dostave ESPD obrasca kao preliminarnog dokaza ispunjavanja kriterija za kvalitativni odabir gospodarskog subjekta

 Gospodarski subjekt u ponudi ili zahtjevu za sudjelovanje obvezan je dostaviti ESPD kao preliminarni dokaz da ispunjava tražene kriterije za kvalitativni odabir gospodarskog subjekta, osim u slučaju iz članka 7. stavka 6. i 7. Pravilnika o dokumentaciji o nabavi te ponudi u postupcima javne nabave.

 Europska jedinstvena dokumentacija o nabavi (European Single Procurement Document – ESPD) je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

 1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

 2. ispunjava tražene kriterije za odabir gospodarskog subjekta

 3. ispunjava objektivna pravila i kriterije određene za smanjenje broja sposobnih natjecatelja, ako je primjenjivo.

 Gospodarski subjekt dostavlja ESPD na standardnom obrascu u ponudi ili zahtjevu za sudjelovanje, a javni naručitelj je mora prihvatiti.

 Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban ESPD koji sadržava podatke da taj gospodarski subjekt:

 1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje)

 2. ispunjava tražene kriterije za odabir gospodarskog subjekta

 3. ispunjava objektivna pravila i kriterije određene za smanjenje broja sposobnih natjecatelja, ako je primjenjivo.

 U ESPD-u se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente. Ako javni naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

ESPD obrazac je sastavni dio ove Dokumentacije o nabavi. (Obrazac 1)

2. Upute za popunjavanje ESPD obrasca:

 ESPD obrazac mora biti popunjen u:

 •Dio I. Podaci o postupku nabave i javnom naručitelju ili naručitelju (Gospodarski subjekti će ispuniti podatke o objavi u EOJN RH).

 •Dio II. Podaci o gospodarskom subjektu

 •Dio III. Osnove za isključenje

 -sukladno točki 3. ove dokumentacije o nabavi

 •Dio IV. Kriteriji za odabir:

 -sukladno točki 4. ove dokumentacije o nabavi

 •Dio VI. Završne izjave

ESPD nije potrebno potpisati niti ovjeravati pečatom.

 Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.

 Gospodarski subjekt koji sudjeluje sam, ali se oslanja na sposobnosti najmanje jednog drugog subjekta mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak C) za svaki subjekt na koji se oslanja.

 Gospodarski subjekt koji namjerava dati bilo koji dio ugovora u podugovor trećim osobama mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak D) za svakog podugovaratelja na čije se sposobnosti gospodarski subjekt ne oslanja.

 Skupine gospodarskih subjekata, uključujući privremena udruženja, koji zajedno sudjeluju u postupku nabave, nužno će dostaviti zaseban ESPD u kojem su utvrđeni podaci zatraženi na temelju dijelova II. – V. za svaki gospodarski subjekt koji sudjeluje u postupku.

 **Provjera ponuditelja:**

 Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. Zakona o javnoj nabavi. Ako se ne može obaviti takva provjera ili ishoditi takva potvrda, naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

 Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente ili dokaze navedene u ESPD-u, osim ako već posjeduje te dokumente.

 Naručitelj napominje da pod ažuriranim popratnim dokumentima smatra svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

 Naručitelj zadržava pravo nakon dostave ažuriranih popratnih dokumenata iskoristiti pravo provjere činjenica navedenih u tim dokumentima sukladno člancima 262. i 264. stavka 4. Zakona o javnoj nabavi.

 Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz članka 260. stavka 1. točaka 1. i 2. Zakona o javnoj nabavu, Naručitelj će odbiti ponudu tog ponuditelja te pozvati na dostavu ažurnih popratnih dokumenata ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

 **Pojašnjenje i upotpunjavanje dokumenata:**

 Sukladno članku 293. Zakona o javnoj nabavi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana.

 Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

 Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda ili na drugi odgovarajući način.

**[VI. PODACI O PONUDI:](#ŠESTO)**

1. Sadržaj i način izrade ponude:

 Ponuditelj se pri izradi ponude mora pridržavati zahtjeva i uvjeta iz ove Dokumentacije. Propisani tekst Dokumentacije ne smije se mijenjati i nadopunjavati. Ponuda treba biti popunjena prema uputama iz Dokumentacije.

 Ponudu obavezno sačinjavaju:

 1. popunjeni ponudbeni list, uključujući uvez ponude ako se ponuda dostavlja elektroničkim sredstvima komunikacije

 2. popunjeni troškovnik

 3. popunjeni ESPD obrazac

 4. jamstvo za ozbiljnost ponude ili dokaz o uplati novčanog pologa

 5. Izjava o dostavi potvrde o podrijetlu električne energije

 6. Izjava o dostavi Dozvole Hrvatske energetske regulatorne agencije za obavljanje djelatnosti opskrbe električnom energijom i Sklopljenog sporazuma kojim se reguliraju prava i obveze između ponuditelja (opskrbljivača) i Operatora tržišta

 Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

 Troškovnik se popunjava elektronički.

2. Način dostave (elektroničkim sredstvima komunikacije te sredstvima komunikacije koja nisu elektronička):

 **Način elektroničke dostave ponude:**

 Obvezna je elektronička dostava ponuda putem EOJN-e. Ponuditelj ne smije dostaviti ponudu u papirnatom obliku, osim jamstva za ozbiljnost ponude.

 Naručitelj otklanja svaku odgovornost vezanu uz mogući neispravan rad EOJN-a Republike Hrvatske, zastoj u radu EOJN-a ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN-a. U slučaju nedostupnosti EOJN-a primijenit će se odredbe članaka 239. do 241. Zakona o javnoj nabavi.

 Elektronička dostava ponuda provodi se putem EOJN, vezujući se na elektroničku objavu poziva na nadmetanje te na elektronički pristup dokumentaciji za nadmetanje.

 Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja se na način da se očuva integritet podataka i tajnost ponuda. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno, javnog otvaranja ponuda stoga će Stručno povjerenstvo Naručitelja imati uvid u sadržaj ponuda tek po isteku roka za njihovu dostavu.

 U slučaju da Naručitelj zaustavi postupak javne nabave povodom izjavljene žalbe na dokumentaciju za nadmetanje ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

 **Dostava dijela/dijelova ponude u zatvorenoj omotnici:**

 Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

 Također, Ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, poput traženih sredstava jamstva, odnosno jamstva za ozbiljnost ponude.

 U slučaju kada Ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „dio/dijelovi ponude koji se dostavlja/ju odvojeno“.

 Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja, na kojoj mora biti naznačeno:

 - na prednjoj strani omotnice:

Grad Nova Gradiška,35400 Nova Gradiška, Trg kralja Tomislava 1

PONUDA ZA “Opskrba električnom energijom za Grad Novu Gradišku”

Evidencijski broj nabave: Ev 4/17

Dio/dijelovi ponude koji se dostavljaju odvojeno“

››NE OTVARAJ‹‹

 - na poleđini ili u gornjem lijevom kutu omotnice:

Naziv i adresa ponuditelja / zajednice ponuditelja/članova zajednice ponuditelja

 U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika javne nabave (elektroničke ponude).

3. Način određivanja cijene ponude:

 Ponuđene jedinične cijene iz Troškovnika su nepromjenjive za cijelo vrijeme trajanja ugovora i obuhvaćaju sve troškove, popuste i druge moguće naknade, poreze ili dodatke ponuditelja vezano za predmet nabave.

 Predmet ove javne nabave je opskrba električnom energijom te ponuđene jedinične cijene ne sadrže troškove korištenja mreže, koje korisniku električne energije na temelju ugovora o korištenju mreže, zaračunava nadležni operator sustava.

 Za sve kupce na niskom naponu su do 01. siječnja 2017. godine računi za mrežarinu bili ispostavljeni odvojeno, a od 01. siječnja 2017. godine svi kupci na niskom naponu dobivat će jedinstveni račun za električnu energiju i za mrežu te će ugovor o korištenju mreže za te korisnike odabrani Opskrbljivač sklapati sa nadležnim operatorom.

 Gospodarski subjekt je obvezan upisati iznos =0,00 kn ako određenu stavku Troškovnika neće naplaćivati, odnosno ako ju nudi besplatno ili je ista već uračunata u cijenu neke druge usluge, troška ili naknade iz Troškovnika.

 Ako gospodarski subjekt nije u sustavu PDV-a ili je predmet nabave oslobođen PDV-a, u Troškovniku, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a.

4. Valuta ponude:

 Ponuditelj iskazuje cijenu ponude u hrvatskim kunama. Cijena ponude piše se brojkama zaokruženo na dvije decimale.

5. Kriterij za odabir ponude te relativni ponder kriterija:

 Kriterij za odabir ponude je ekonomski najpovoljnija ponuda (ENP).

 Kriteriji ekonomski najpovoljnije ponude:

1. cijena,
2. električna energija iz obnovljivih izvora energije

**Relativni značaj kriterija**:

* cijena ponude 90%
* električna energija iz obnovljivih izvora energije 10%

|  |  |  |  |
| --- | --- | --- | --- |
| Rbr | Kriterij | Bodovi | Najveći broj bodova |
| 1 | Cijena ponude | C | 90 |
| 2 | Električna energija iz obnovljivih izvora energije | Z | 10 |
| Ukupno | 100 |

 **1. Cijena ponude**

 Broj bodova koje će ponuda dobiti za kriterij 1. određuje se primjenom dolje navedene formule.

 Za ovaj kriterij ponuditelj može dobiti najviše 90 bodova. Ponuda koja u usporedbi s ostalim ponudama nudi najnižu ukupnu cijenu bez PDV-a dobiva najviše bodova. Naručitelj će ponude bodovati do 90 bodova, i to tako, da će najjeftinija ponuda dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

 C = Cmin/Cn x 90

 pri čemu je:

 C – broj bodova za kriterij cijena,

 Cmin – ponuda sa najnižom ukupnom cijenom

 Cn – ukupna cijena usporedne ponude

 Cijena ponude upisuje se u Troškovnik.

 **2. Električna energija iz obnovljivih izvora energije**

 Kao kriterij primjenjuje se visina ponuđene količine obnovljivih izvora u postocima (%). Udio električne energije dobivene iz obnovljivih izvora mora minimalno iznositi 50%. Ponuda koja u usporedbi s ostalim ponudama nudi najviši udio obnovljivih izvora, dobiva najviše bodova (uzima se u obzir postotak električne energije ponuđen iz obnovljivih izvora).

 Ponuđena električna energija koja sadrži najviši udio električne energije dobivene iz obnovljivih izvora, dobiva najveći broj bodova, a ostale se ponude izračunavaju prema formuli:

10

 Z = ------------------- x (Zy – Z50)

Zmax – Z50

 pri čemu je:

 Z = broj bodova za kriterij električna energija iz obnovljivih izvora

 10= težinski udio

 Zy = ponuđeni % udjela obnovljivih izvora energije ponude za koju se računaju bodovi

 Z50 = obveznih minimalnih 50% udjela obnovljivih izvora energije

 Zmax = % iz ponude s najvišim udjelom obnovljivih izvora energije

 Ponuđeni udio električne energije (Zy) iz obnovljivih izvora energije kako je određeno obrascem EOJN RH.

 Ponuditelj uz ponudu mora priložiti Izjavu da će nakon isteka trajanja ugovora naručitelju dostaviti potvrdu iz Registra jamstava podrijetla električne energije hrvatske domene (koji se vodi pri Hrvatskom operatoru tržišta energije d.o.o.- HROTE), iz koje je razvidno da je predmetna električna energija isporučena u količini (udjelu) navedenom u ponudi. (Prilog VI Dokumentacije).

 U tu svrhu potrebno je ispuniti Izjavu o dostavi potvrde iz Registra jamstava podrijetla električne energije hrvatske domene koji se vodi pri Hrvatskom operatoru tržišta energije d.o.o.- HROTE (Prilog VI)

 U slučaju da po ugovora odabrani ponuditelj ne dostavi Naručitelju potvrdu iz Registra jamstava podrijetla električne energije, Naručitelj može, bez štetnih posljedica za sebe naplatiti jamstvo za uredno ispunjenje ugovora.

 **3. Izračun**

 Bodovi koje ponuda dobije sukladno podtočkama 1. i 2. iz točke VI.5. ove Dokumentacije zbrojit će se. Ekonomski najpovoljnija ponuda je valjana ponuda koja ima najveći broj bodova.

 Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

.

6. Jezik i pismo na kojem se izrađuje ponuda ili njezin dio:

 Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

7. Rok valjanosti ponude:

 Rok valjanosti ponude je 120 (sto dvadeset) dana tj 4 mjeseca od isteka roka za dostavu ponuda. Ponuditelj rok valjanosti upisuje u za to predviđeno mjesto pri upisu podataka u sustav EOJN-a.

 Naručitelj zadržava pravo pisanim putem zatražiti izjavu o produljenju roka valjanosti ponude.

8. Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

[**VII. OSTALE ODREDBE:**](#SEDMO)

1. Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi:

 Nije primjenjivo.

2. Naznaka o namjeri korištenja opcije odvijanja postupka u više faza koje slijede jedna za drugom, kako bi se smanjio broj ponuda ili rješenja:

 Nije primjenjivo.

3. Norme osiguranja kvalitete ili norme upravljanja okolišem:

 Nije primjenjivo.

4. Podaci potrebni za provedbu elektroničke dražbe:

 Nije primjenjivo.

5. Oslanjanje na sposobnost drugih subjekata

 Radi dokazivanja ispunjavanja kriterija ekonomske i financijske sposobnosti gospodarski subjekt se može, sukladno članku 273. ZJN 2016, osloniti na sposobnost drugih subjekata, bez obzira na pravnu prirodu njihova međusobnog odnosa. Sukladno članku 273. st.2. ZJN 2016 gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268.st.1.toč.8. ZJN 2016 ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

 Ako se gospodarski subjekt oslanja na sposobnost drugih subjekata mora dokazati naručitelju da će imati na raspolaganju potrebne resurse nužne za izvršenje ugovora u obliku:

 -Izjave gospodarskog subjekta da će svoje resurse staviti na raspolaganje ponuditelju za izvršenje predmeta nabave ili

 -Ugovora o poslovnoj suradnji za izvršenje predmeta nabave.

 Izjava o stavljanju resursa na raspolaganje ili Ugovor o poslovnoj suradnji mora minimalno sadržavati:

 -naziv i sjedište gospodarskog subjekta koji ustupa resurse,

 -naziv i sjedište ponuditelja kojemu ustupa resurse,

 -jasno i točno navedene resurse koje stavlja na raspolaganje u svrhu izvršenja ugovora,

 -potpis i pečat ovlaštene osobe gospodarskog subjekta koji stavlja resurse na raspolaganje,

 -odnosno u slučaju Ugovora/sporazuma o poslovnoj suradnji potpis i pečat ugovornih strana.

 Gospodarski subjekt u ponudi mora dokazati za druge subjekte na čiju se sposobnost oslanja da:

 -ne postoje osnove za njihovo isključenje,

 -ispunjavaju uvjete ekonomske i financijske sposobnosti ili tehničke i stručne sposobnosti (za one uvjete radi čijeg se ispunjenja na gospodarski subjekt oslonio ponuditelj ili zajednica gospodarskih subjekata),

 Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, njihova odgovornost za izvršenje ugovora je solidarna.

 Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

 **Za potrebe utvrđivanja gore navedenih okolnosti (iz ove točke VII.5.), gospodarski subjekt u ponudi dostavlja ispunjeni obrazac ESPD i to:**

 Dio II. Podaci o gospodarskom subjektu ,Odjeljak C: Podaci o oslanjanju na sposobnost drugih subjekata

6. Odredbe koje se odnose na zajednicu gospodarskih subjekta (ponuditelja ili natjecatelja):

 Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

 Ponuda zajednice ponuditelja mora sadržavati podatke o svakom članu zajednice ponuditelja, kako je određeno obrascem Elektroničkog oglasnika javne nabave, uz obveznu naznaku člana zajednice ponuditelja koji je ovlašten za komunikaciju s Naručiteljem. U ponudi zajednice ponuditelja mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice ponuditelja.

 Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora(npr. međusobni sporazum, ugovor o poslovnoj suradnji ili slično).

 **Navedeni akt mora biti potpisan i ovjeren (samo ukoliko se u zemlji poslovnog nastana koristi pečat) od svih članova Zajednice te se dostavlja Naručitelju najkasnije u roku od 8 (osam) dana od izvršnosti odluke o odabiru**. Navedenim pravnim aktom se trebaju riješiti međusobni odnosi članova Zajednice vezani uz izvršavanje ugovora o javnoj nabavi, primjerice – dostava jamstva za uredno izvršenje ugovora o javnoj nabavi, dijelovi ugovora koje će izvršavati svaki član Zajednice, obveze svakog člana Zajednice u ispunjenju ugovora o javnoj nabavi, obavještavanje Naručitelja o promjenama vezanim uz potpisnike ugovora o javnoj nabavi, način odvijanja komunikacije (koji član Zajednice na koji e- mail, fax i slično), način sklapanja ugovora i potpisnik ugovora, izdavanje jamstava na temelju ugovora, komunikacija vezana uz izvršavanje ugovora, izdavanje računa, plaćanje računa, potpisivanje primopredajnog zapisnika i ostala bitna pitanja.

 Zajednica gospodarskih subjekata može se osloniti na sposobnost članova zajednice ili drugih subjekata.

7. Odredbe koje se odnose na podugovaratelje:

 Naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

 Ugovaratelj može tijekom izvršenja ugovora o javnoj nabavi od javnog naručitelja zahtijevati:

 1. promjenu podugovaratelja za onaj dio ugovora o javnoj nabavi koji je prethodno dao u podugovor

 2. uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

 3. preuzimanje izvršenja dijela ugovora o javnoj nabavi koji je prethodno dao u podugovor.

 Uz zahtjev, ugovaratelj javnom naručitelju dostavlja podatke i dokumente sukladno članku 222. stavku 1. ZJN 2016 za novog podugovaratelja.

 Sukladno čl. 225.ZJN 2016 naručitelj ne smije odobriti zahtjev ugovaratelja:

 1. u slučaju iz članka 224. stavka 1. točaka 1. i 2. ZJN 2016, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

 2. u slučaju iz članka 224. stavka 1. točke 3. ZJN 2016, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

 Sukladno čl. 226. ZJN 2016 sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

 Sukladno čl. 221. ZJN 2016 Naručitelj je obvezan osnovu za isključenje iz članka 252. stavka 1. ZJN 2016 primijeniti na podugovaratelje. Ostale osnove za isključenje gospodarskog subjekta navedene u ovoj dokumentaciji primijenit će se na podugovaratelje.

 Ako naručitelj utvrdi da postoji osnova za isključenje podugovaratelja, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

8. Podaci o imenovanim podugovarateljima

 Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

 1. navesti koji dio ugovora namjerava dati u podugovor (predmet ili količina, vrijednost ili postotni udio)

 2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

 3. dostaviti europsku jedinstvenu dokumentaciju o nabavi za podugovaratelja.

 Ako je gospodarski subjekt dio ugovora o javnoj nabavi dao u podugovor, podaci iz čl. 222.st. 1. točaka 1. i 2. ZJN 2016 moraju biti navedeni u ugovoru o javnoj nabavi.

9. Plaćanje podugovarateljima

 Naručitelj je obvezan neposredno plaćati podugovaratelju za dio ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u dokumentaciji o nabavi ili ugovaratelj dokaže da su obveze prema podugovaratelju za taj dio ugovora već podmirene.

 Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

10. Vrsta, sredstvo i uvjeti jamstva, ako su tražena te navod da gospodarski subjekt može dati novčani polog u traženom iznosu i žiro-račun (IBAN) naručitelja:

 **A)** **Jamstvo za ozbiljnost ponude:**

 Ponuditelj je obvezan u ponudi priložiti jamstvo za ozbiljnost ponude u obliku *zadužnice ili bjanko zadužnice* koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (Narodne novine, broj 115/12 i 82/17) i Pravilnikom o obliku i sadržaju zadužnice (Narodne novine, broj 115/12 i i 82/17), bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima (Narodne novine, broj 35/05, 41/08,125/11, i 78/15) u sljedećem iznosu:

 Grupa 1. – 20.000,00 kn

 Grupa 2. – 5.000,00 kn

 Sukladno članku 214. stavku 1. točki 1. Zakona o javnoj nabavi, Naručitelj će naplatiti iznos jamstva za ozbiljnost ponude u sljedećim slučajevima:

 - odustajanje ponuditelja od svoje ponude u roku njezine valjanosti,

 - nedostavljanje ažuriranih popratnih dokumenata sukladno članku 263. Zakona o javnoj nabavi,

 - neprihvaćanje ispravka računske greške,

 - odbijanje potpisivanja ugovora,

 - nedostavljanja jamstva za uredno ispunjenje ugovora.

 **Jamstvo za ozbiljnost ponude dostavlja se u izvorniku, odvojeno od elektroničke dostave ponude, u papirnatom obliku**, na način kako je navedeno točkom VI.2. ove Dokumentacije.

 Ako jamstvo za ozbiljnost ponude ne bude naplaćeno Naručitelj se obvezuje vratiti ponuditeljima izvornik jamstva za ozbiljnost ponude u roku od deset (10) dana od potpisivanja ugovora.

 Ukoliko gospodarski subjekt daje ponudu za više grupa predmeta nabave iznos jamstva se može kumulirati, na jednom obrascu, ali postupajući u svemu kako je navedeno gornjim odredbama.

 Umjesto dostavljanja zadužnice ili bjanko zadužnice gospodarski subjekt ima mogućnost dati novčani polog u traženom iznosu. Polog se u odgovarajućem iznosu uplaćuje u korist u korist korisnika jamstva Grad Nova Gradiška, Trg kralja Tomislava 1, 35400 Nova Gradiška, OIB:08658615403, IBAN:HR6623600001828400003, MODEL:HR 68 POZIV NA BROJ: 7242-OIB UPLATITELJA opis plaćanja: "polog jamstva za ozbiljnost ponude").

 Dokaz o uplati novčanog pologa ponuditelj je dužan priložiti u E-ponudi.

 **B)** **Jamstvo za uredno ispunjenje ugovora:**

 U roku od 7 (sedam) dana od dana potpisa ugovora odabrani ponuditelj je obvezan dostaviti jamstvo za uredno ispunjenje ugovora za slučaj povrede ugovornih obveza.

 Odabrani će Ponuditelj po potpisu ugovora dostaviti jamstvo u obliku bjanko zadužnice ili zadužnice u najvišem dopuštenom iznosu (sukladno Pravilniku o obliku i sadržaju bjanko zadužnice) a koji ne prelazi 10% od ukupne cijene bez PDV-a sukladno sklopljenom ugovoru, s rokom važenja sve dok traju ugovorne obveze. Ovo jamstvo Naručitelj će vratiti nakon urednog izvršenja ugovora.

 Nedostavljanje jamstva za uredno ispunjenje ugovora nakon proteka 7 (sedam dana) od dana potpisa ugovora predstavlja razlog za trenutni raskid ugovora i aktivaciju jamstva za ozbiljnost ponude.

 Naručitelj je ovlašten iz jamstva naplatiti sve štete nastale neurednim izvršenjem ugovornih obveza.

 U slučaju sklapanja ugovora sa Zajednicom ponuditelja jamstvo za uredno ispunjenje ugovora može dostaviti bilo koji član iz Zajednice ponuditelja, u cijelosti ili parcijalno s članom/ovima, s time da jamstvo za uredno ispunjenje ugovora, u bilo kojem slučaju treba iznositi 10 % (desetposto) od vrijednosti ugovora bez PDV-a.

11. Datum, vrijeme i mjesto (javnog) otvaranja ponuda:

 Ponuditelj svoju elektroničku ponudu mora dostaviti, predajom u Elektronički oglasnik javne nabave Republike Hrvatske, **najkasnije do:**

**21.12.2017. godine (četvrtak) do 08:00 sati**

 **kada će ujedno započeti i javno otvaranje** ponuda u prostorijama Naručitelja na adresi:

**Grad Nova Gradiška, Trg kralja Tomislava 1, II kat, Mala vijećnica**

 U slučaju kada Naručitelj dobije informaciju da je pristigla elektronički dostavljena ponuda, a funkcija javnog otvaranja elektronički dostavljenih ponuda je nedostupna iz bilo kojeg razloga, proces javnog otvaranja ponuda započinje kada se za to stvore uvjeti.

 Naručitelj je obvezan produžiti rok za dostavu ponuda u sljedećim slučajevima:

 1. ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu

 2. ako je dokumentacija o nabavi značajno izmijenjena

 3. ako EOJN RH nije bio dostupan u slučaju iz članka 239. ZJN 2016.

 U slučajevima iz 1. i 2. gore navedenih točaka, Naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje. U slučaju iz gore navedene točke 3., Naručitelj produljuje rok za dostavu za najmanje četiri dana od dana slanja ispravka poziva na nadmetanje.

 Naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

 Naručitelj je obvezan o svakom produženju roka obavijestiti sve gospodarske subjekte na dokaziv način.

 Javnom otvaranju ponuda smiju prisustvovati ovlašteni predstavnici Ponuditelja i druge osobe.

 Sukladno članku 282. stavak 8. ZJN 2016., pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici Ponuditelja.

 Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na ponuda, dužna je umjesto ovlaštenja donijeti kopiju rješenja o registraciji/obrtnicu i kopiju identifikacijskog dokumenta te iste predati prisutnim članovima stručnog povjerenstva.

 Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju, a ostalim Ponuditeljima zapisnik se dostavlja na njihov pisani zahtjev, osim ako je Zapisnik javno objavljen.

12. Uradci ili dokumenti koji će se nakon završetka postupka javne nabave vratiti natjecateljima ili ponuditeljima:

 Naručitelj je obvezan vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi, a presliku jamstva obvezan je pohraniti.

13. Posebni uvjeti za izvršenje ugovora:

 Nije primjenjivo.

14. Navod o primjeni trgovačkih običaja (uzanci):

 Tijekom izvršenja ugovora o javnoj nabavi neće se primjenjivati trgovački običaji (uzance).

15. Podaci o tijelima od kojih ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora:

 http://psc.hr/

16. Rok za donošenje odluke o odabiru:

 Naručitelj na temelju utvrđenih činjenica i okolnosti u postupku javne nabave donosi odluku o odabiru odnosno, ako postoje razlozi za poništenje postupka javne nabave iz članka 298. ZJN 2016., odluku o poništenju.

 Odluku o odabiru ili odluku o poništenju postupka javne nabave s preslikom zapisnika o pregledu i ocjeni, Naručitelj će dostaviti sudionicima putem EOJN RH.

 Rok za donošenje odluke o odabiru ili odluke o poništenju postupka javne nabave iznosi **60 (šezdeset) dana** od isteka roka za dostavu ponude.

17. Rok, način i uvjeti plaćanja:

 Korisnik će račune plaćati u roku od trideset (30) dana od dana zaprimanja računa za uredno isporučenu robu, s doznakom na poslovni račun gospodarskog subjekta / člana zajednice gospodarskih subjekata, odnosno podizvoditelja.

 Predujam je isključen, kao i traženje sredstava osiguranja plaćanja od strane gospodarskog subjekta.

 Na zakašnjele uplate odabrani ponuditelj ima pravo korisniku obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena

18. Uvjeti i zahtjevi koji moraju biti ispunjeni sukladno posebnim propisima ili stručnim pravilima:

 **Ponuditelj je obvezan dostaviti Naručitelju u roku od sedam (7) dana od dana potpisivanja ugovora sljedeće:**

 **- Dozvolu Hrvatske energetske regulatorne agencije (HERA) za obavljanje djelatnosti opskrbe električnom energijom, koja se izdaje sukladno članku 16. stavak 1. i 2. Zakona o energiji (Narodne novine, broj 120/12, 14/2014, 95/15 i 102/2015).**

 **- Sklopljen sporazum kojim se reguliraju prava i obveze između ponuditelja (opskrbljivača) i Operatora tržišta, sukladno članku 19. Pravila organiziranja tržišta električne energije (Narodne novine,** [**broj 121/15**](http://narodne-novine.nn.hr/clanci/sluzbeni/2015_11_121_2303.html) **i** [**48/16**](http://narodne-novine.nn.hr/clanci/sluzbeni/2016_05_48_1271.html)**).**

 **Ukoliko odabrani ponuditelj u ugovorenom roku ne dostavi Naručitelju zatražene dokumente, Naručitelj će naplatiti jamstvo za uredno ispunjenje Okvirnog sporazuma ili zadržati novčani polog, koji je odabrani ponuditelj dao umjesto jamstva za uredno ispunjenje Okvirnog sporazuma, što će za posljedicu imati raskid ugovora. Raskid okvirnog sporazuma iz navedenih razloga Naručitelj će smatrati profesionalnim propustom odabranog ponuditelja.**

 **U tu svrhu potrebno je ispuniti Izjavu o dostavi Dozvole Hrvatske energetske regulatorne agencije za obavljanje djelatnosti opskrbe električnom energijom i Sklopljenog sporazuma kojim se reguliraju prava i obveze između ponuditelja (opskrbljivača) i Operatora tržišta (Prilog VII)**

19. Rok za izjavljivanje žalbe na dokumentaciju o nabavi te naziv i adresa žalbenog tijela:

 Za rješavanje o žalbama nadležna je Državna komisija za kontrolu postupaka javne nabave. Žalbeni postupak vodi se prema odredbama ZJN 2016 i Zakona o općem upravnom postupku. Žalbeni postupak temelji se na načelima javne nabave i upravnog postupka.

 Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

 Žalba se izjavljuje Državnoj komisiji u pisanom obliku.

 Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

 Žalitelj je obvezan primjerak žalbe dostaviti naručitelju u roku za žalbu.

 U otvorenom postupku žalba se izjavljuje u roku 10 (deset) dana, i to od dana:

 1.objave poziva na nadmetanje, u odnosu na sadržaj poziva ili dokumentacije o nabavi,

 2.objave obavijesti o ispravku, u odnosu na sadržaj ispravka,

 3.objave izmjene dokumentacije o nabavi, u odnosu na sadržaj izmjene dokumentacije,

 4.otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,

 5.primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

 Žalba mora sadržavati najmanje podatke i dokaze navedene u članku 420. ZJN 2016.

20. Drugi podaci koje naručitelj smatra potrebnima:

 **Tajnost podataka:**

 Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se prilikom pripreme ponude označiti tajnom i u sustavu EOJN RH-a priložiti kao zaseban dokument, odvojeno od dijelova koji se ne smatraju tajnim. Gospodarski subjekt dužan je, temeljem članka 52. stavka 2. ZJN 2016., u uvodnom dijelu dokumenta kojeg označi tajnom, navesti pravnu osnovu na temelju koje su ti podaci označeni tajnima.

 Sukladno članku 52. stavak 3. ZJN 2016., gospodarski subjekti ne smiju u postupcima javne nabave označiti tajnom:

* cijenu ponude,
* troškovnik,
* podatke u vezi s kriterijima za odabir ponude,
* javne isprave,
* izvatke iz javnih registara te
* druge podatke koji se prema posebnom zakonu ili podazkonskom propisu moraju javno objaviti ili se ne smiju označiti tajnom.

 Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

 Naručitelj smije otkriti podatke iz članka 52. stavka 3. ZJN 2016. dobivene od gospodarskih subjekata koje su oni označili tajnom.

 Ukoliko Ponuditelj tajnim označi sljedeće podatke iz članka 52. stavak 3. ZJN 2016.: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom, Naručitelj smije otkriti podatke iz članka 52. stavka 3. ZJN 2016. dobivene od navedenog Ponuditelja koje je on označio tajnom.

 Sukladno ovoj Dokumentaciji o nabavi za dokaze sposobnosti ponuditelja, svi zahtijevani dokumenti su javnog karaktera i nema potrebe za označavanjem istih poslovnom tajnom.

 **Uvid u dokumentaciju postupka javne nabave**

 Naručitelj obvezan je nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH.

 **Sklapanje i izvršenje ugovora o javnoj nabavi**

 Ugovorne strane sklapaju ugovor o javnoj nabavi u pisanom obliku u roku od 30 dana od dana izvršnosti odluke o odabiru.

 Ugovor o javnoj nabavi mora biti sklopljen u skladu s uvjetima određenima dokumentaciji o nabavi i odabranom ponudom te ugovorne strane izvršavaju ugovor o javnoj nabavi u skladu s uvjetima određenima u dokumentaciji o nabavi i odabranom ponudom.

 Naručitelj je obvezan kontrolirati je li izvršenje ugovora o javnoj nabavi u skladu s uvjetima određenima u dokumentaciji o nabavi i odabranom ponudom.

 Na odgovornost ugovornih strana za ispunjenje obveza iz ugovora o javnoj nabavi, uz odredbe ZJN 2016, na odgovarajući način primjenjuju se odredbe zakona kojim se uređuju obvezni odnosi.

 **Izmjene ugovora o javnoj nabavi**

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih usluga od prvotnog ugovaratelja koji su se pokazali potrebnim, a nisu bili uključeni u prvotnu nabavu, ako promjena ugovaratelja:

 1.nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećim uslugama koje su nabavljene u okviru prvotne nabave, i

 2.prouzročila bi značajne poteškoće ili znatno povećavanje troškova za javnog naručitelja.

 Svako povećanje cijene ne smije biti veće od 30 % vrijednosti prvotnog ugovora. Ako je učinjeno nekoliko uzastopnih izmjena, ograničenje od 30 % procjenjuje se na temelju neto kumulativne vrijednosti svih uzastopnih izmjena.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

 1.do potrebe za izmjenom došlo je zbog okolnosti koje pažljiv javni naručitelj nije mogao predvidjeti

 2.izmjenom se ne mijenja cjelokupna priroda ugovora

 3.svako povećanje cijene nije veće od 30 % vrijednosti prvotnog ugovora.

 Ako je učinjeno nekoliko uzastopnih izmjena, ograničenje od 30 %procjenjuje se na temelju neto kumulativne vrijednosti svih uzastopnih izmjena.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem koje je posljedica:

 1.primjene članka 315. ZJN 2016

 2.općeg ili djelomičnog pravnog sljedništva prvotnog ugovaratelja, nakon restrukturiranja,

 uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene ovoga Zakona

 3.obveze neposrednog plaćanja podugovarateljima.

 Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, **nisu značajne u** smislu članka 321.ZJN 2016.

 Izmjena ugovora o javnoj nabavi tijekom njegova trajanja smatra se značajnom ako njome ugovor postaje značajno različit po svojoj naravi od prvotno zaključenog.

 Izmjena se u svakom slučaju smatra **značajnom** ako je ispunjen jedan ili više sljedećih uvjeta:

 1.izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave

 2.izmjenom se mijenja ekonomska ravnoteža ugovora u korist ugovaratelja na način koji nije predviđen prvotnim ugovorom

 3.izmjenom se značajno povećava opseg ugovora

 4.ako novi ugovaratelj zamijeni onoga kojemu je prvotno javni naručitelj dodijelio ugovor, osim u slučajevima iz članka 318.ZJN 2016.

 Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

 1.vrijednost izmjene manja je od europskih pragova iz članka 13. ZJN 2016

 2.vrijednost izmjene manja je od 10 % prvotne vrijednosti ugovora o javnoj nabavi robe ili usluga, odnosno manja je od 15 % prvotne vrijednosti ugovora o javnoj nabavi radova

 3.izmjena ne mijenja cjelokupnu prirodu ugovora.

 Naručitelj za primjenu gornje odredbe ne provjerava jesu li ispunjeni uvjeti iz članka 321.ZJN 2016.

 Ako je učinjeno nekoliko uzastopnih izmjena, ograničenje vrijednosti iz točke 2. ove odredbe procjenjuje se na temelju neto kumulativne vrijednosti svih uzastopnih izmjena

 **Obvezan raskid ugovora**

 Naručitelj obvezan je raskinuti ugovor o javnoj nabavi tijekom njegova trajanja ako:

 1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016

 2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

 3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

 4. se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

 **Završetak postupka javne nabave**

 Postupak javne nabave završava izvršnošću odluke o odabiru ili poništenju.

 **Varijante ponude**

Varijante ponude nisu dopuštene.